Hokora

Hokora () – nedidelė šventykla (maldykla) šintoizmo religijoje. Dar gali būti vadinama šioši () arba šiodo ().

Hokora dažniausiai yra atskira maža šventyklėlė pastatyta prie kelio, atrodanti kaip mažas namukas su stogu, kartais durimis. Tikima, kad joje yra praeivius, keliautojus, bendrai supančią aplinką saugančios dievybės. Retesniais atvejais kaip hokora įvardyjamas mažesnis pastatas didesnės šventyklos pastatų komplekse.Brian Bocking. A Popular Dictionary of Shinto. Routledge, 2005, p. 43 Pastaruoju atveju hokora būna skirta dievybei, nesusijusiai su ta, kuri garbinama pagrindiniame šventyklos pastate.Louis-Frédéric. Japan Encyclopedia. Harvard University Press, 2002, p. 344

Ankstesniais laikais hokora vadindavo šventyklai priklausantį sandėlį, tačiau ši reikšmė šiais laikais išnykusi.Stuart D.B. Picken. Historical Dictionary of Shinto. Scarecrow Press, 2010, p. 114 Dėl Japonijoje egzistuojančio šintoizmo ir budizmo sinkretizmo, kai kurios hokora šventyklėlės turi budistinės simbolikos.

Hokora gali būti panašios į nedideles šintoistines šventyklėles secumacušia, skirstomas į sešia ir mašia tipus. Pastarosios aptinkamos tik didesnių šventyklų teritorijose ir nebūna atskirai pastatytos pakelėse, kaip kad hokora.

 Šaltiniai 

Kategorija:Šintoizmas